Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: közhasznú szervezetekről szóló 1997. évi CLVI. törvény
Paragraph Index: 592

7. Az Alapító Okirat 11. pontja helyébe a következő rendelkezések lépnek: „11. Beszámolás a Közalapítvány működéséről, az éves közhasznú beszámoló jóváhagyása. A kuratórium köteles évente beszámolni a Közalapítvány működéséről az alapítónak. Ennek keretében — a kuratórium által elfogadott — éves közhasznú beszámolóját az elfogadást követő 15 napon belül írásban, két példányban jóváhagyásra az alapítónak felterjeszti. Az alapító a jóváhagyott beszámoló egy példányát saját irattárába helyezi, a másik példányt visszaküldi a kuratóriumnak. A kuratórium tevékenysége és gazdálkodása legfontosabb adatait a helyi vagy országos sajtó útján is nyilvánosságra hozza.” A Miniszterelnök határozatai A Miniszterelnök 48/1998. (XI. 27.) ME határozata főiskolai tanárok felmentéséről

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes